Tisztelt Hazafi!

Hagyjuk a teketóriát, így bizalmas társalgásban könnyebben megértjük egymást. Tele vagyok, dallal vagyok tele. Egy művet írok, nincs tűrni mód tovább a sok epigont s a valót utánzót. Mert nem a való: annak égi mása lesz, amitől függ az ének varázsa. Ha túlzásnak érzed, most tanítalak téged: Költő hazudj, de rajt’ ne fogjanak.

Fogadd legszívesb üdvözlésemet!

Arany János

Kedves Mesterem!

Vajon ugyanaz ébreszté szellemét a költészetnek kebletben, mely engem, ki békés polgár lehetnék, a kisszerű kor szűk korlátaiban mégis hittem, kétkedtem, vágytam és lemondtam? Értem, mit ajánlottál figyelmezni: akkor ér szívhez a dal, hogyha azt, mi benne szúnyadoz, az ember életre költi. Vegyen hát minden, ami illeti, ha szíve dallal van teli!

Igaz Barátod:

Madách Imre